Keelung

Maantiede

Keelung sijaitsee Taiwanin pohjoisosassa Itä-Kiinan meren rannikolla noin 26 kilometriä Taiwanin pääkaupunki Taipeista koilliseen. Kaupungin hallinnollisen alueen pinta-ala on 132,76 km2. Keelung on Taiwanin pohjoisosien suurin luonnonsatama. Sataman suulla ovat kaupunkiin kuuluvat Heiping ja Keelungsaaret. Kaupunkiin kuuluu myös viisi muuta saarta, Zhongshan, Tongpan, Pengjia, Mianhua ja Huaping. Itse kaupunkia ympäröivät vuoret ja kaikkiaan 95 % kaupungin pinta-alasta on kukkuloita.

Historia

Ennen kiinalaisten saapumista nykyisen Keelungin aluetta asuttivat ketangalan-niminen heimo, joista kaupungin sittempi nimi on mahdollisesti johdettu. Kiinan Ming-dynastian kaudella japanilainen sotaherra Toyotomi Hideyoshi yritti vallatta nykyisen Keelungin alueen ja sen rikkikaivokset. Hänen joukkojensa oli kuitenkin käännyttävä takaisin merimatkalla iskeneen myrskyn takia. Seuraavaksi paikalle saapuivat espanjalaiset, jotka rakennuttivat Hopingin saaren eteläosaan San Salvadore-nimisen linnoituksen vuonna 1626. Vuonna 1646 hollantilaiset valtasivat saaren espanjalaisilta ja antoivat sen linnoitukselle uuden nimen Noort Hollant. Hollantilaiset joutuivat vuorostaan poistumaan Koxingan poika Zheng Jingin johtamien kiinalaisten joukkojen tieltä vuonna 1668. 1600-luvun alkupolella Taiwanille oli alkanut tulla myös kiinalaisia siirtolaisia mannermaalta ja Keelungiin heitä saapui vuonna 1723. Monet nykyisen Keelungin alueelle saapouneet siirtolaiset olivat lähtöisin Fujianin maakunnan Zhangzhousta.
1700-luvun loppuun mennessä Keelungiin oli syntynyt pieni asutuskeskus. Vuonna 1840 kaupungissa oli noin 700 taloutta ja saman vuosisadan puolivälillä sen satamaan alkoi saapua ulkomaalaisia laivoja. Kaupunki avattiin virallisesti ulkomaankaupalle, kun siitä tuli niin sanottu sopimussatama vuonna 1860. Kaupunki alkoi kasvaa nopeasti. Hyvän sataman lisäksi lähistöllä oli runsaita kulta- ja kivihiiliesiintymiä. Ranskalaiset joukot miehittivä't kaupunkia lyhyen aikaa Kiinan–Ranskan sodan aikana vuosina 1883–1885. Qing-dynastia oli yrittänyt linnoittaa kaupungin satamaa, mutta linnoitustyöt olivat jääneet kesken. Ne vei loppuunsa vasta Taiwanin kuvernööri Liu Mingzhuan.
Japani miehitti Taiwanin vuonna 1895 ja alueen hallinnollinen keskus siirrettiin Tainanista Taipeihin lähemmäs Keelungia vuonna 1891. Taipein vanha satama Danshui oli kärsinyt lietteen kerääntymisestä satmaan ja japanilaiset rakensivat sen korvatakseen rautatien Keelungiin. Kaupungista tuli alueellinen kaupan keskus ja sinne kehittyi myös jonkin verran teollisuutta. Japanin aloitettua sodan Yhdysvaltoja vastaan toisen maailmansodan aikana vuonna 1941 Keelungista tuli Yhdysvaltojen ilmaiskujen kohde. Kaupungin satama tuhoutui sodan aikana lähes tyystin. Vuonna 1945 Taiwan luovutettiin Kiinan tasavalalle ja kaupunki satamineen jälleenrakennettiin sodan tuhojen jäljiltä.

Talous

Keelung on kasvanut teollisuuden keskukseksi, jonka kehitystä ovat auttaneet lähistön kivihiilivarannot ja vesivoimalat. Kaupungissa on esimerkiksi lannoita- ja sementtiteollisuutta, sekä telakkateollisuutta. Keelungin satama on tärkeä tuontisatama maan pääkaupunki Taipeille. Keelung on myös huomattava kalasatama.

Väestö

Keelungin asukasluku oli marraskuussa 2015 yhteensä 372 355. Heistä 2,4 % tai 9 136 henkilöä kuului alkuperäiskansoihin. Hiljattain Taiwaniin asettuneita siirtolaisia oli 2,68 % tai 9 969 henkilöä.